180cb562fb3c46691a2001b619a1c0a5
γυψοσανίδες οροφής σχέδια που θα αγαπήσεις!
douleutaras.gr
2021.31
η γυψοσανίδα είναι ένα από τα δημοφιλέστερα οικοδομικά υλικά της σύγχρονης εποχής. οι τεχνίτες την αγαπούν, κυρίως, χάρη στη ευκολία επεξεργασίας και τοποθέτησης της. οι διακοσμητές λατρεύουν το ευρύ φάσμα επιλογών και σχεδίων που τους προσφέρει.

πώς θα μπορούσε, λοιπόν, ένα τέτοιο υλικό να μην κατακτήσει το δικό του πιστό κοινό; eκτός από την πρακτική της χρήση, κυρίως, ως διαχωριστικό χώρου, η τοποθέτηση γυψοσανίδας βρίσκεται ανάμεσα στις κορυφαίες προτιμήσεις των ενδιαφερόμενων για την αισθητική ανανέωση ενός δωματίου. μία από τις αγαπημένες μας τάσεις είναι τα περίτεχνα σχέδια στην οροφή, κυρίως στο σαλόνι και το υπνοδωμάτιο. τα σχέδια για ψευδοροφές με γυψοσανίδα συγκαταλέγονται ανάμεσα στις πιο δημοφιλείς τεχνικές εργασίες του νέου έτους.

οι έμπειροι επαγγελματίες του douleutaras.gr μοιράστηκαν μαζί μας εκπληκτικά σχέδια ταβανιού με γυψοσανίδα για να σου δώσουν ιδέες και έμπνευση. αν θέλεις να κάνεις μερικές μικρές ή μεγάλες αλλαγές στη διαρρύθμιση ή τη διακόσμηση της οροφής του δωματίου σου, βρίσκεσαι στο κατάλληλο μέρος!

10 σχέδια οροφής με γυψοσανίδα για να βρεις αυτό που σου ταιριάζει!

#1 μαζί με ξύλο

οι ξύλινες επιφάνειες στο σπίτι προσφέρουν μία αίσθηση ζεστασιάς και ηρεμίας. είτε αυτές καλύπτουν την επιφάνεια του τοίχου, της οροφής ή του δαπέδου. τα σχέδια ταβανιού με γυψοσανίδα “αγκαλιάζουν” το ξύλο και δημιουργούν εντυπωσιακά αποτελέσματα. οι επιλογές είναι διάφορες. μπορείς να δημιουργήσεις κατασκευές με ξύλο σε τετράγωνα σχήματα μεταξύ των κενών που δημιουργούν οι γραμμές της γυψοσανίδας. ακόμη, μπορείς να δώσεις την αίσθηση της σκεπής και ότι τα ξύλινα δοκάρια στηρίζουν την επίπεδη γύψινη πλάκα. ότι και να επιλέξεις, είναι εξασφαλισμένο ότι θα σε ικανοποιήσει.

#2 στο υπνοδωμάτιο

ο χώρος της κρεβατοκάμαρας πρέπει να σε ξεκουράζει και να σου δημιουργεί όμορφα συναισθήματα όταν ξεκουράζεσαι. γι’ αυτό τον λόγο ο σχεδιασμός των κατασκευών και της διακόσμησης πρέπει να είναι πολύ προσεγμένος. μία ωραία ιδέα είναι μία περιμετρική κατασκευή από γυψοσανίδα ώστε να δώσει σχήμα και βάθος στο δωμάτιο. ο χώρος θα ανοίξει και στο κέντρο του ταβανιού μπορείς να δημιουργήσεις με διάφορα χρώματα και φωτιστικά. ακόμη, μία άλλη ιδέα βασισμένη στην ιδέα της ψευδοροφής είναι να δημιουργήσεις την αίσθηση ότι βρίσκεσαι σε σοφίτα. στις γωνίες του δωματίου επέλεξε πλάγιες κατασκευές που θυμίζουν σκεπή και πρόσθεσε κρυφό φωτισμό στη κρεβατοκάμαρά σου.

#3 διαχωριστικό από την κουζίνα

εξίσου αποτελεσματικά μπορεί να διαχωρίσει την κουζίνα από το σαλόνι σου και το ταβάνι σου. οι γραμμές της κατασκευής της γυψοσανίδας έχουν την δυνατότητα να οριοθετούν τους χώρους ειδικά στα σπίτια όπου κουζίνα και καθιστικό είναι ενιαίοι χώροι. συνιστά ιδανική επιλογή για να δημιουργήσεις κάτι διαφορετικό και εντυπωσιακό αν τα δύο δωμάτια δεν είναι ξεχωριστά. θα πετύχεις έτσι την καλύτερη δυνατή διαρρύθμιση του χώρου.

#4 πάνω από τον πάγκο της κουζίνας

οι κουζίνες με πάσο αποτελούν από μόνες τους μία δυνατή επιλογή καθώς πέρα από την λειτουργικότητά τους προσφέρουν άποψη και στυλ στο χώρο. πώς μπορείς να τις ενισχύσεις και να απογειώσεις τον μοντέρνο χαρακτήρα τους; τα σχέδια ταβανιού με γυψοσανίδα θα σου δώσουν την λύση. μία κατασκευή κατά μήκος του πάγκου θα αλλάξει την διάσταση του χώρου δίνοντας μήκος και ένταση. ενδιάμεσα μπορείς εύκολα να τοποθετήσεις τα φωτιστικά σου και να μετατρέψεις τον χώρο στο στυλ διακόσμησης που σου ταιριάζει, από μίνιμαλ έως βιομηχανικό. οι επιλογές είναι πολλές και το μόνο που χρειάζεται είναι δημιουργικότητα!

#5 σύνδεση με τις τριγύρω κατασκευές

αν κάποια σχέδια ταβανιού με γυψοσανίδα σου φαίνονται υπερβολικά, υπάρχει λύση να διατηρήσεις το διακριτικό ύφος που θες. σε περίπτωση που το σχέδιο της οροφής σου φαίνεται παράταιρο, τότε το μόνο που έχεις να κάνεις είναι να το ενώσεις με το περιβάλλον του. τι εννοούμε; να το συνδέσεις με τις κολώνες του σπιτιού σου, με τις πόρτες, με κατασκευές που έχεις δημιουργήσει στον τοίχο. έτσι θα υπάρχει συνοχή τόσο στο αποτέλεσμα της κατασκευής όσο και στην αισθητική σου.

#6 κυκλικό σχήμα

ένα από τα πλεονεκτήματα που προσφέρει η γυψοσανίδα είναι ότι μπορεί να λάβει διάφορα σχήματα, μορφές και μοτίβα. αν λοιπόν το καθιστικό σου διαχωρίζεται από την τραπεζαρία σου με μία ανοιχτή πόρτα, τότε σου προσφέρεται η ευκαιρία να την απογειώσεις. στην ανοιχτή πόρτα που θυμίζει “πύλη”, μπορεί να κατασκευαστεί ένα σχέδιο με γυψοσανίδα που να ενσωματώνεται άψογα με το υπόλοιπο ταβάνι. το ύφος διακόσμησης μπορεί να κρατηθεί σε ήσυχους τόνους αφού όλη την δόξα θα κλέψει η εντυπωσιακή είσοδος!

#7 ένα κομμάτι αρκεί

δεν χρειάζεται τα σχέδια ταβανιού με γυψοσανίδα να καταλαμβάνουν όλη την επιφάνειά του. μπορείς να επενδύσεις σε ένα μόνο μέρος της οροφής σου πάνω από τον καναπέ, για παράδειγμα. δημιούργησε μία οριζόντια ή γωνιακή κατασκευή που θα λαμβάνει το σχήμα του δωματίου. ενίσχυσε την με διάφορα φώτα, κρυφούς φωτισμούς και έντονες γωνίες. ένα μοντέρνο σχέδιο που προσφέρει ένταση στο χώρο, αλλά και θα συμβάλει στην καλή ηχομόνωση ταβανιού.

#8 κρέμασε διακοσμητικά

για σένα που δεν θες να πειραματιστείς με τολμηρά σχέδια ταβανιού με γυψοσανίδα, αρκέσου σε απλές γραμμές. βάψε την οροφή σου σε ουδέτερα χρώματα, όπως λευκό, μπεζ, εκρού, απαλό γκρι και δώσε έμφαση στα αντικείμενα. κρέμασε έναν ανεμιστήρα οροφής για τις ζεστές μέρες του καλοκαιριού ή εκκεντρικά φωτιστικά. κάποιες φορές, οι απλές και λιτές γραμμές δημιουργούν φοβερά αποτελέσματα, χωρίς ιδιαίτερη προσπάθεια.

#9 τετράγωνες κατασκευές

το σχέδιο αυτό που θυμίζει “κουτιά” στην οροφή, είναι αρκετά διαδεδομένο ανάμεσα στα σχέδια ταβανιού με γυψοσανίδα. η τεχνική αυτή που ονομάζεται “coffer” ταβάνι, προκύπτει από την ελληνική λέξη κοφίνι, δηλαδή καλάθι. δίνει διάσταση στο χώρο και μπορεί να προσαρμοστεί τόσο στην τραπεζαρία, στο καθιστικό και στο υπνοδωμάτιο. μπορείς να καλύψεις τα κενά και τις επίπεδες επιφάνειες με ένα έντονο χρώμα μπογιάς που ταιριάζει με την διακόσμηση και τα έπιπλα. έτσι θα πετύχεις την ιδανική αρμονία.

#10 διαφορετικά ύψη

εάν το σπίτι σου είναι αρκετά ψηλοτάβανο, σου προσφέρεται η δυνατότητα να παίξεις με το ύψος των κατασκευών. δημιούργησε επίπεδες ορθογώνιες κατασκευές από γυψοσανίδα και τοποθέτησέ τες στην οροφή. βάλε την κάθε μία σε διαφορετικό ύψος και με διαφορετική κλίση για να φτιάξεις ένα τρισδιάστατο εφέ που τραβάει το βλέμμα. μην αφήσεις τις πλάκες να έχουν μεγάλη απόσταση μαζί τους καθώς ανάμεσά τους μπορείς να προσθέσεις κρυφό φωτισμό. μία πρωτότυπη ιδέα ιδανική για τα δωμάτια που έχουν μεγάλο ύψος.